**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-895-2/16**

**Podgorica, 18.07.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NU Centra za željeznička istraživanja UP II 07-30-895-1/16 od 10.06.2016.godine, izjavljene zbog povrede pravila postupka-nedonošenja rješenja Željezničkog prevoza Crne Gore AD Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 12.07.2016. godine, donio:

**R J E Š E NJ E**

Žalba se usvaja.

Nalaže se Željezničkom prevozu Crne Gore AD Podgorica da donese rješenje po zahtjevu za slobodan pristup informacijama NU Centra za željeznička istraživanja br.2476 od 04.04.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Željezničkog prevoza Crne Gore AD Podgorica, podnosilac zahtjeva za pristup informaciji je uložio žalbu. U žalbi se navodi da je dana 04.04.2016. godine podnio zahtjev za pristup informacijama kojim je traženo i to: obzirom da je dana 27.11.2015. godina u Depou Podgorica je došlo do iskliznuća EMV-CAF prilikom manevrisanja da li je utvrđena odgovornost radnika ŽPCG za ovaj vanredni događaj, a ako jeste šta je preduzeto prema odgovornom licu i kolika je materijalna šteta na EMV. Dana 20.01.2016 godine pri saobraćaju voza 6101 došlo je do vanrednog bavljenja voza u stanicama Mojkovac i Kolašin te da li je utvrđeno šta je bio uzrok vanrednog bavljenja voza i da li postoji odgovornost osoblja vuče uz dostavljanje fotokopije lokomotivskog lista voza 6101, izvještaj čitača brzinomjernih traka o kretanju voza 6101, fotokopije izvještaja o nepravilnosti u službi, ako je izjavljen defekt EMV fotokopiju EV 37 i EV 74, kao i dostavljanje fotokopije Školskog imenika i da li je vršeno poučavanje osoblja vuče u vezi ovih nepravilnosti. Zahtjevom za slobodan pristup informacijama je traženo da se omogući uvid u brzinomjernu traku voza 6101 ovlašćenom predstavniku Centar za željeznička istraživanja. Kako je u toku 2015. godine bilo odrona na pruzi, zahtjevom za slobodan pristup je traženo dostavljanje fotokopije izvještaja EV 37 o defektu EMV i CAF vozova kao i odgovarajućih Zapisnika o uzroku defekta i nastaloj šteti (EV 74), za sve defekte po ovom osnovu u 2015.godini. Za sve navedene slučajeve traženo je dostavljanje fotokopije EV 38 Izvještaja o nepravilnosti u službi. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 27.06.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-3848-1/16 od 27.06.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Željeznički prevoz Crne Gore AD Podgorica nije donio rješenje po osnovu podnijetog zahtjeva za slobodan pristup informacijama NU Centra za željeznička istraživanja br. 2476 od 04.04.2016.godine u zakonskom roku. Željeznički prevoz Crne Gore AD Podgorica je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku, u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**